Abu Bakr Siddiq masjidi. Abu Bakr Siddiq masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Zangiota tumanida joylashgan. Joylashuvi va faoliyati. Abu Bakr Siddiq jome masjidi Toshkent viloyati hududidagi Zangiota tumani, Ilg'or mahallasining, Ramadon koʻchasi 1A-uyda joylashgan. . Masjidning bosh imom-xatibi Yunusjon domla Obilov boʻlib, namozxonlar va masjidga tashrif buyuradigan aholi vakillari bilan doimiy muloqotda boʻlib turadi. Mazkur jome masjid yonida shu nom bilan nomlanuvchi qabriston joylashgan. Jome masjidga namoz oʻqish va ziyorat uchun Ramadon mahalla fuqarolar yigʻini, Ilgʻor mahalla fuqarolar yigʻini, Sinchalak koʻchasi, Chorvador koʻchasi, Navroʻz koʻchasi, Ramadon koʻchasi, Asqad Muxtor koʻchasi, Shodon koʻchasi, Olmazor koʻchasi, Xurmozor koʻchasi, Yoshlik koʻchasi, Ogahiy koʻchasi, B. Marginaniy koʻchasi, Axmad Yassaviy koʻchasi, Gulobod koʻchasi, Yangiobod koʻchasi, Baxt koʻchasi, Lutfiy koʻchasi, Munisa koʻchasi, At-Termiziy koʻchasi, Ogahiy koʻchasi, At-Termiziy hamda, unga qoʻshni boʻlgan ovul va koʻchalarda yashovchi mahalliy aholi vakillari ham tashrif buyurishadi. Masjid oʻziga hos nafis arxitektura, musulmon g'ishtlaridan qurilgan boʻlib, oʻzidan chiroyli manzarani namoyon qiladi. Tarixi. Abu Bakr Siddiq jome masjidi qachon, kim tomonidan qurilganligi haqida aniq dalillar yoʻq. Ushbu masjid Oʻzbekiston Respublikasi Adliya vazirligi, Toshkent viloyat adliya boshqarmasi tomonidan 1998-yil 11-avgust kunida roʻyxatdan oʻtib, uning ustavi viloyat adliya boshqarmasida roʻyxatga olingan. Jome masjidning binosi namozxonlar uchun qulay va yetarli shart-sharoitlar yaratilgan boʻlib, tashqaridan kelgan har qanday mehmon, sayyoh, yoʻlovchilar uchun barcha imkoniyatlar yaratilgan.